Sorvan Kyläyhdistys Ry

Sorva, Nokia

**Toimintakertomus vuodelta 2023**

Sorvan kyläyhdistyksen johtokunnassa ovat toimineet vuonna 2023 seuraavat jäsenet (valittu syyskokouksessa 2022):

 Anne Perävainio puheenjohtajana

 Mikko Tuumanen sihteeri

Piia Sparv rahastonhoitaja

 Jari Honkanen jäsen

Anneli Tuumanen jäsen

Tapio Paukku jäsen

Kertomusvuonna johtokunta kokoontui sääntömääräiseen kokoukseen 11.04. ja 19.11. Riihilahden leirintäkeskuksessa. Yhdistyksen sääntöjä sovittiin muutettavaksi ja PRH:n hyväksyntä on saatu 24.1.2024.

Toimintasuunnitelmaa noudattaen järjestettiin Riihilahdessa

* 12.3. talvitapahtuma, jonka vetonaulana oli poniajelua ja makkaran- sekä letunpaistoa, osallistujia arviolta 30 henkilöä.
* 24.6. juhannussauna avoinna kaikille
* 15.8. kyläläisille omat iltamat ja tarjottiin pikku purtavaa. Osallistujia n.10.
* 10.12. puurojuhla, jossa tarjottiin perinteisesti joulupuuroa ja -torttua

Kaikki tapahtumat olivat osallistujille maksuttomia.

Emäkosken koululle on lahjoitettu stipendi jaettavaksi kevätjuhlassa aktiiviselle ja sosiaaliselle nuorelle.

Riihilahden ylläpitämiseksi on järjestetty talkoita, joissa mm. kaadettiin lahoja puita, siivottiin uimarantaa ja suoritettiin muuta yleistä huoltoa alueella.

Tapahtumien rahoitukseksi on vuokrattu kyläyhdistyksen omistamaa telttakatosta, pöytiä ja tuoleja sekä Riihilahden leirikeskusta. Vuokraajia on riittänyt ympäri vuoden. Riihilahtea on tarjottu myös paikallisille yhdistyksille, kuten vesi- ja kalastusosuuskunnille sekä tienhoitokunnille ilmaiseksi kokouspaikaksi, kuten myös mm. tilkkukerhon harrastuspaikaksi. Riihilahti on myös partiolaisten tärkeä leiripaikka.

Sorva, Nokia

8.2.2024

Anne Perävainio Mikko Tuumanen